ກະຊວງ ອຄ ປຶກສາຫາລືກ່ຽວກັບການຄຸ້ມຄອງລາຄາສິນຄ້າຫຼັງລັດຖະບານປັບຂຶ້ນເງິນເດືອນໃນຕົ້ນ 2017
ຕອນບ່າຍວັນທີ 23 ພະຈິກ ທີ່ກະຊວງອຸດສາຫະກຳ ແລະ ການຄ້າ ນຳໂດຍ ທ່ານ ນາງ ເຂັມມະນີ ພົນເສນາ ລັດຖະມົນຕີກະຊວງອຸດສາຫະກຳ ແລະ ການຄ້າ ມີທ່ານຮອງລັດຖະມົນຕີ, ຫົວໜ້າກົມ, ຫົວໜ້າພະແນກອຸດສາຫະກຳ ແລະ ການຄ້ານະຄອນຫຼວງພ້ອມຄະນະ ໄດ້ມີການປຶກສາຫາລືກ່ຽວກັບການຄຸ້ມຄອງລາຄາສິນຄ້າ ເປັນຕົ້ນແມ່ນລາຄາສິນຄ້າຄວບຄຸມ, ສິນຄ້າກະທົບໄວ ເພື່ອໃຫ້ຮູ້ເຖິງໂຄງສ້າງລາຄາ, ການຕິດຕາມສະພາບຂຶ້ນ–ລົງຂອງລາຄາ. ທັງນີ້, ເພື່ອເປັນການຄຸ້ມຄອງລາຄາຫຼັງລັດຖະບານປັບຂຶ້ນເງິນເດືອນໃນຕົ້ນປີໜ້າ.